El concurs de curts del Festival de Cinema de Paterna bat el seu rècord de participació amb 357 treballs presentats aquesta edició
11/08/2022

# El concurs de curts del Festival de Cinema de Paterna bat el seu rècord de participació amb 357 treballs presentats aquesta edició

[![El concurs de curts del Festival de Cinema de Paterna bat el seu rècord de participació amb 357 treballs presentats aquesta edició](/images/noticias/2022/8/8252/8252_lg.jpg)](/images/noticias/2022/8/8252/8252_lg.jpg)

11.08.2022

*   En la categoria Millor curt de Ficció s'han presentat 317 treballs i 40 en la categoria de Millor director/a jove, dirigida a realitzadors/es de fins a 25 anys
*   Un jurat d'experts serà l'encarregat de seleccionar els curtmetratges semifinalistes, que es projectaran en la secció oficial del festival que se celebrarà el mes d'octubre a Paterna

El concurs de curts del Festival de Cinema de Paterna afronta la seua edició més nombrosa amb la presentació de més de 357 propostes. En concret, s'han presentat 317 curtmetratges a la categoria Millor curt de Ficció i 40 a la categoria de Millor director/a jove, dirigida a realitzadors/es de fins a 25 anys d'edat.

_“Un any més, creix el nombre de directors i directores que aposten pel Festival de Cinema de Paterna”_, ha destacat la regidora de Turisme, Cultura i Foc, Teresa Espinosa, que ha recordat que _“en aquesta edició, hem tornat a batre rècords de participació”_.

En aqueix sentit, Espinosa també ha defensat la importància que des de les administracions públiques es recolze el talent i ha assegurat que _“des de l'equip de govern, estem molt orgullosos de rebre les propostes de tants creadors i creadores, que veuen en el nostre Festival de Cinema una oportunitat per a consolidar i donar visibilitat a les seues carreres”_.

Un jurat d'experts serà l'encarregat de seleccionar els curtmetratges semifinalistes, que es projectaran en la secció oficial del festival. El nom dels curts guanyadors es coneixerà durant la pròxima edició del Festival de Cinema de Paterna “Antonio Ferrandis” el mes d'octubre a Paterna.